**מרי מזרחי,**

**נולדה בעיר אינסטבול שבטורקיה בשנת 1945**

**עלתה לארץ בשנת 1957 לתל אביב**

תלמידה מלווה לינוי בסלאל

קוראים לי מרי מזרחי על שם חיבה של סבתא שלי: מירי.

התחתנתי והתגרשתי ולכן שמרתי את שם המשפחה המקורי שלי : מזרחי

נולדתי בטורקיה, בעיר אינסטבול בשנת 1945. הייתי בת יחידה במשפחה.

בטורקיה לא היו גנים ובבית הספר למדתי בבני ברית, בית ספר יהודי.

היו לוקחים אותי לבית הספר והיתה לי שומרת בכניסה לבית. למדתי בבני ברית תיכון שנה ועליתי לארץ.

עליתי מטורקיה במרץ 1957 כשהייתי בת 11 יחד עם ההורים וסבתא מצד האבא. היה קשה להתאקלם עד הבת מצווה . אבא שלי בחר שנגור בתל אביב. בת המצווה שלי זכור לי כארוע משמח ומשמעותי ששם הכרתי עוד חברות וזאת היתה ההתאקלמות שלי בארץ.

בארץ גרנו בחדר וחצי עשוי אבן וזכור לי שהייתי מייצרת בגדים לבובות, אהבתי לצייר, להכין בובות מקרטון וללכת לקולנוע.

המאכל המיוחד שאהבתי לאכול בחגים הוא קציצות פרסה .

אהבתי ללכת לצופים בילדותי ושם נהגנו לשיר שירים כמו "הבה נגילה" "סימונה" .

כיום אני נוהגת לשיר שירים אלו בשירה בציבור וזוכרת מילה במילה.

משחקי ילדות אהובים עליי:דומינו , חבל, גומי, קלאס וסבתא סורגת. הייתי משחקת עם חברות וחברים בשכונה.

הכרתי את בעלי בחברה והתחתנתי ב1962 בגיל 17 וחצי באולמי תכלת בתל אביב. באו לבקש את ידי. בני הבכור נולד ב 1963 כשהייתי בת .18 התגרשתי והתחתנתי שוב ובעלי נפטר ויש לי 2 בנות בגילי 45,46.

לא שירתי בצבא כי התחתנתי בגיל צעיר**.** בתור ילדה חוויתי את כל המלחמות חוץ מששת הימים היה לנו כיף להיות במקלטים ביחד ללא הרגשתי שמשהו רע יקרה היה לי רגש עליון שיהיה בסדר אני מאוד אוהבת את המדינה.

עבדתי בהכנה לבית דפוס הייתי מנהלת מחלקה בסופר באבן גבירול, קופאית בשקם, בחרתי דווקא בעבודה זו כי אהבתי להיות באקשן ולכן עזבתי את עבודתי כקופאית ועברתי לנהל מחלקה בסופר קוסמטיקה במשך 23 שנה.

יש לי בת דתיה ואני עושה אצלה את החגים או בבית מלון יחד איתה ועם המשפחה. הדבר שאני הכי אוהבת הוא פורים בגלל הקלילות הכיף והשמחה, ואוהבת מאוד גם את חג עצמאות.

**אירוע מיוחד בחיי** הוא שנולד לי נין ראשון ובנוסף הפרשות החלה.

 יצאתי לבקר בחו"ל טורקיה, יון ספרד ,רוסיה, בולגריה, דרום אפריקה. התחביבים שלי לשחק קנסטה משחק קלפים, לטייל לראות פרחים, חיות.

כיום אני פנסיונרית, הייתי רוצה ללמוד מחשבים ומדעים. הלימודים נותנים לי המון. כל ילדיי חיים בארץ.

**ילדים\נכדים\נינים:** יש לי בן אחד שתי בנות שמונה נכדים ונין אחד. תדירות הביקורים של הנכדים הוא כפעם בשבוע. הילדים מבקרים פעם בשבוע\שבועיים אך אנחנו מדברים כל יום בטלפון.

**מנהגים היום:** סדר היום שלי מתחיל בארוחת בוקר, לקיחת כדורים, טיול והולכת למועדון לשחק קלפים. כיום יש לי זמן להסתובב בקניון עם חברות. ולשבת במסעדות.